Вядома, што адносіны да могілак — гэта паказчык духоўнага ўзроўню грамадства, і культурны чалавек не можа дапусціць, каб яны дзічэлі ці ператвараліся ў сметнік. А такая праблема, на жаль, існуе. Некаторыя, прыбраўшы магілку, выносяць траву са смеццем за агароджу, ствараючы звалкі. Прыкладаў таму шмат. Не ачышчаны кантэйнеры для смецця на могілках вёскі Парубкі. Бачны кучы сухой травы ўздоўж агароджы. На могілках вёскі Задубенне агароджа паламана, кантэйнер перапоўнены, смецце складваецца побач. У Новых Габах на могілках вядуцца работы па замене агароджы. Кантэйнер перапоўнены, куча смецця побач з ім. Няма кантэйнераў для смецця на могілках у вёсцы Старыя Габы.